*Za ostale upotrebe, v. Voloder.*

**Voloder** je naselje u općini Popovača, Hrvatska.

Stanovništvo
------------

Prema popisu stanovništva iz 2001. godine, Voloder ima 1.934 stanovnika. 99% stanovnika Volodera se izjašnjava Hrvatima.

Zemljopis i povijest
--------------------

Naselje Voloder nalazi se u Moslavini, na mjestima gdje potok Voloderec probija iz jugozapadnih vinorodnih obronaka Moslavačke gore u nizinu Polonja. Zahvaljujući dobrom položaju Voloder je bio prebivalište ljudi od najranijih razdoblja do danas. O tome nam govore arheološki nalazi, naime najstarije naselje iz eneolitika otkriveno je 1968. godine u Voloderskim bregima. Dobrovoljno vatrogasno društvo Popovača osnovano je 16.travnja 1893. god. pod imenom „Dobrovoljno vatrogasno društvo moslavačko-Popovača" koje je u svom sastavu imalo sedam odjeljenja i to; Popovača, Potok i Donja Jelenska, Stružec, Osekovo, Voloder i Krivaj, Gračenica i Gornja Jelenska s Moslavačkom Slatinom.

Kultura
-------

U Voloderu djeluje KUD Moslavec koji je utemeljen 1913. godine. U centru Volodera se nalazi crkva sv. Antuna Padovanskog.

Kulturne manifestacije
----------------------

Svake godine početkom mjeseca rujna od 1967. godine održavaju se Voloderske jeseni. To je smotra grožđa i vina. Uz sajam vina i mošta, na manifestaciji sudjeluju folklorne skupine iz cijele Hrvatske, nudi se i vožnja zapregom, etno izložbe uz atrakciju pečenja vola na ražnju.

Također se svake godine održava i športsko-domoljubna manifestacija koja polazi i završava u Voloderu Konjanički maraton arapskih konja, a posvećena je Domovinskom ratu.

Vjerski život
-------------

Gotovo svi stanovnici Volodera su katolici. Zaštitnik Volodera je Sveti Antun Padovanski.

Pretpostavke o imenu
--------------------

Ljudi koji su pokapali, ali i gulili kože životinjama, za odjeću i obuću, zvali su se: živoder, strvoder, šinter, no i voloder. Bila su to unosna zanimanja po kojima se danas davana i prezimena. Danas prezimena Živoder i Voloder ima dosta po Hrvatskoj, dok ih povijesnice Volodera nisu zapisale. Međutim, gotovo se sa sigurnošću može ustvrditi da se je mjesto gdje je živjela i radila prva obitelj Voloder, s vremenom nazvalo "Voloder", po svojem prvom utemeljitelju.

Gospodarstvo
------------

Većina stanovnika bave se poljodjelstvom, najviše vinogradastvom i svinjogojstvom.

Prometna povezanost
-------------------

Voloder se smjestio na autocesti Bregana-Lipovac, 5 km jugoistočno od Popovače i 12 km sjeverozapadno od grada Kutine. U Voloderu se nalazi željeznički kolodvor.

Mediji
------

* Nezavisna televizija

Poznate osobe
-------------

Dražen Glavaš - Hrvatski MMA borac

Obrazovanje
-----------

OŠ Voloder

Šport
-----

* NŠK Voloder
* Veteranski nogometni klub "Branitelj" općine Popovača (Ulica Mate Vezmara 25)

Udruge
------

* Lovačka udruga "Fazan" Voloder
* Udruga Voloderska Jesen www.voloderska-jesen.hr Arhivirano 2017-11-11 na Wayback Machine-u
* Odred izviđača "Sokol"

Izvori
------

1. ↑
2. ↑

| * p
* r
* u
Naselja u sastavu Grada Popovača |
| --- |
| Ciglenica • Donja Gračenica • Donja Jelenska • Donja Vlahinička • Gornja Gračenica • Gornja Jelenska • Moslavačka Slatina • Osekovo • Podbrđe • Popovača • Potok • Stružec • Voloder |